**DI Jussi Aho mukaan vedensäästöalan kasvuyritykseen**

**Vedensäästöalan kasvuyritys Envera vahvistaa johtoaan Jussi Ahon liittyessä yhtiön hallitukseen ja osakkaaksi. Rakennusalan kasvuyritys Firan toimitusjohtajana työskentelevä Aho tunnetaan palvelulähtöisen rakentamisen kehittäjänä ja eettisesti kestävän liiketoiminnan puolesta puhujana.**

*”Jussi Aho tuo Enveran hallitukseen strategista osaamista ja vahvaa kokemusta orgaanisesta kasvusta”,* iloitsee Enveran toimitusjohtaja **Henri Kajula**. *”Kokenut ja monipuolinen hallitus on yrityksellemme merkittävä voimavara, kun rakennamme Enverasta Pohjoismaiden johtavaa vedensäästöpalvelujen toimittajaa.”*

*“Kiinnostuin Enveran johtotiimistä ja yrityksen palveluliiketoimintamallista. Tiimissä on valtavasti energiaa ja lahjakkuutta viedä liiketoimintaa eteenpäin.”*, kertoo **Jussi Aho**.

*“Fiksuvesi-palvelu vähentää turhaa vedenkäyttöä ja kaikki sidosryhmät saavat hyötyjä. Uskon, että pystyn tuomaan yhtiön kehitykseen lisäarvoa oman kokemukseni kautta.”*

Enveran hallituksessa jatkavat yhtiön osakkaat Joe Hamari, Matti Nevala ja Henri Kajula sekä hallituksen puheenjohtajana Pekka Tammela.

Lisätietoja:

Toimitusjohtaja Henri Kajula, 045 631 6186, henri.kajula@fiksuvesi.fi

Hallituksen jäsen Jussi Aho, 040 826 1146, jussi.aho@fira.fi

Envera Oy on vedensäästöalan palveluyritys, jolla on toimipisteet Espoossa ja Tampereella. Kaksikymmentä vedensäästöalan ammattilaista työllistävä yritys palvelee satoja taloyhtiöitä ja Suomen johtavia kiinteistönomistajia säästäen niiden vedenkulutuksessa keskimäärin yli 20 %.